**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**Serviciul Proiecte cu Finantare Internationala**

**Nr. 41.566/14.08.2025**

**Iniţiator,**

**PRIMAR**

**Soós Zoltán**

**REFERAT DE APROBARE**

**privind modificarea Art 2. și Art.3 din HCL nr.150 din 21 iulie 2025,**

privind aprobarea proiectului și a cheltuielilor legate de proiect

**Proiect:** “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”,

**Prioritatea: 8**-O regiune atractivă, **Acțiunea 8.1:** Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru

Proiectul **„Regenerare urbană a zonei centrale și de dezvoltare a unei infrastructuri urbane curate prin reorganizarea fluxului circulatiei auto și pietonalizare”**, este un proiect prioritizat în lista proiectelor transmise la Agenția pentru Dezvoltare Regională Centru, aferentă Strategiei Integrate de Dezvoltare Urbană a Municipiului Târgu Mures-orizont 2030 și Planului de mobilitate urbană -orizont 2030.

În prezent proiectul “**Regenerare urbană a zonei centrale și de dezvoltare a unei infrastructuri urbane curate prin reorganizarea fluxului circulatiei auto și pietonalizare”**, **SMIS 339011**, se află în etapa de **“Contractare”.**

Acest proiect a beneficiat anterior, de o finanțare neramburabilă pentru *partea de servicii de proiectare prin programul POAT 2014-2021*, potrivit Contractului de finanțare nr. 1145/05.10.2021 derulat în parteneriat cu ADR Centru, în calitate de lider al asocierii. În baza HCL nr. 179/09.10.2020, precum și a prevederilor OUG nr. 88/27.05.2020 a fost încheiat Acordul de parteneriat nr. 33045/18.09.2020 cu Agentia pentru Dezvoltare Regionala Centru în vederea implementării serviciilor de proiectare, în prezent, fiind finalizată documentația tehnică aferentă SF+PT, recepționate , transmise la finanțator pentru decontare și încasate sumele aferente finanțării acordate conform contractelor de servicii încheiate.

Prin art. 8 alin.(11) din Acordul de finanțare nr. 33045/18.09.2020, Municipiul Târgu Mureș s-a obligat să depună la finanțare *execuția lucrărilor* aferente acestui proiect, prin Programul PR Centru 2021-2027, în caz contrar suma alocată finanțării serviciilor de proiectare și verificare tehnică va trebui returnată finanțatorului.

Proiectul propus *,,Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”* vizează regenerarea spațiilor publice urbane din zona centrală a Municipiului Târgu Mureș, reconfigurarea zonei centrale a municipiului Târgu Mureș (Piața Victoriei, Piața Trandafirilor) prin separarea spațiului pietonal de circulația carosabilă.

**Obiectivul general al proiectului:**

Cresterea calității vieții și a mediului urban din Municipiul Târgu Mureș prin regenerarea spațiilor publice din zona centrală.

**Obiectivele specifice ale proiectului** sunt următoarele:

1. Regenerarea spațiilor publice urbane din zona centrală a Municipiului Târgu Mureș;
2. Reconfigurarea zonei centrale a municipiului Târgu Mureș (Piața Victoriei, Piața Trandafirilor) prin separarea spațiului pietonal de circulația carosabilă.
3. **Durata de implementare a proiectului:** de la semnarea contractului de finanțare până cel târziu în luna decembrie 2029, data estimată pentru finalizarea investiției.

Prin HCL nr.150 din 21 iulie 2025 a fost aprobat proiectul și cheltuielile legate de proiect, astfel:

|  |  |
| --- | --- |
| **Valoarea totală a proiectului** | **95.753.550,61 RON** |
| **Valoarea eligibilă a proiectului**  Din care:  -total nerambursabil (FEDR+BS)  -total contributie proprie la ch.eligibile (2%) | **72.891.466,14 RON**  71.433.636,81 RON  1.457.829,33 RON |
| Valoarea neeligibilă a proiectului | 22.862.084,47 RON |

Proiectul se află în evaluare de către experții desemnați de AMPRCentru (Autoritatea de management pentru Programul Regiunea Centru 2021-2027) În urma parcurgerii etapelor de verificare tehnico-financiară precum și a etapei de contractare în care se află proiectul, prin Scrisoarea de clarificări din partea AMPR Centru cu nr. întreg.39218/11.08.2025, se solicită actualizarea bugetului Cererii de finanțare și modificarea liniilor bugetare , în conformitate cu modificările TVA de 21%, respectiv reîncadrarea anumitor cheltuieli eligibile/neeligibile, după cum urmează:

**Bugetul proiectului actualizat propus la finanțare**

|  |  |
| --- | --- |
| **Valoarea totală a proiectului** | **96.278.543,64 RON** |
| **Valoarea eligibilă a proiectului**  Din care:  -total nerambursabil (FEDR+BS)  -total contributie proprie la ch.eligibile (2%) | **72.401.136,91 RON**  70.953.114,16 RON  1.448.022,75 RON |
| Valoarea neeligibilă a proiectului | 23.877.406,73 RON |

Pentru justificare, atașăm *Devizul General-actualizat-luna august 2025*.

Având în vedere Scrisoarea de clarificări din partea AMPR Centru cu nr. întreg.39218/11.08.2025, pentru etapa de contractare, etapă care presupune transmiterea HCL actualizat cu noile valori de aprobare a proiectului precum și a cheltuielilor legate de proiect, este necesar ca în regim de urgență să fie transmisă către ADR Centru această Hotărâre a Consiliului Local pentru a se finaliza procesul etapei de contractare**.** În caz contrar, proiectul va fi respins de la finanțare.

În concluzie, având în vedere cele prezentate mai sus, propunem aprobarea de către Consiliul Local al Municipiului Târgu Mureş, *a proiectului de HCL* ***privind modificarea Art 2. și Art.3 din HCL nr.150 din 21 iulie 2025,*** *privind aprobarea proiectului și a cheltuielilor legate de proiect,* ***Proiect:*** *“Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”,****Prioritatea: 8****-O regiune atractivă,* ***Acțiunea 8.1:*** *Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru*

Direcția Tehnică, D.P.F.I.R.U.R.P.L,

Director ex. Director ex.

ing. Racz Lucian Costașuc Irma

Sef Serviciu S.P.F.I, Aviz favorabil A.D.P,

Dana Ijac Moldovan Florian

Aviz favorabil, Aviz favorabil, Direcția Arhitect Sef Directia Economică

Dir. Economic Fodor Anca

*Întocmit:*

*SPFI/inspector/Tacșa Andrada/Serban Constantin*

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**Iniţiator,**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2025

**privind modificarea Art. 2 și Art. 3 din** **HCL** **nr.150 din 21 iulie 2025,**

privind aprobarea proiectului și a cheltuielilor legate de proiect

**Proiect:** “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”,

**Prioritatea: 8**-O regiune atractivă, **Acțiunea 8.1:** Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru

***Consiliul Local al Municipiului Târgu Mureş, întrunit în şedinţă ordinară de lucru,***

***Având în vedere:***

1. Referatul de aprobare nr. 41.566/14.08.2025, inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, **privind modificarea Art. 2 și Art. 3 din HCL nr.150 din 21 iulie 2025,** privind aprobarea proiectului și a cheltuielilor legate de proiect

**Proiect:** “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”,**Prioritatea: 8**-O regiune atractivă, **Acțiunea 8.1:** Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru;

1. Avizele favorabile ale compartimentelor de resort,
2. Raportul de specialitate al Direcției juridice, contencios administrativ si administrație publică locală;
3. Raportul comisiilor de specialitate din cadrul Consiliului local al municipiului Târgu Mureș.

***În conformitate cu prevederile:***

* **HCL 345 din 17 octombrie 2023** privind aprobarea Studiului de fezabilitate și indicatorii tehnico–economici pentru obiectivul „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”, cod SMIS 143410-scenariul 3;
* **HCL nr. 260/19 noiembrie 2024** privind aprobarea Proiectului Tehnic și a indicatorilor tehnico-economici aferenţi obiectivului de investiţii „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”, faza PT;
* **Programul PR Centru 2021-2027**, Prioritatea: 8-O regiune atractivă, Acțiunea 8.1: Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru
* **HCL nr.150 din 21 iulie 2025**, privind aprobarea proiectului și a cheltuielilor legate de proiect Proiect: “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”,Prioritatea: 8-O regiune atractivă, Acțiunea 8.1: Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru,
* Art. 80 și 81 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 44, alin. (4) al Legii nr. 273/2006 privind finanţele publice locale, cu modificările şi completările ulterioare;
* Art. 129 alin. (1), alin. (2) lit. „b”, alin. (4) lit. „d”, art. 139 alin. (1) OUG nr. 57/05.07.2019 privind Codul administrativ, cu modificările şi completările ulterioare.

**H o t ă r ă ş t e :**

**ART. I**. Se aprobă modificarea **Art. 2 și Art. 3 din HCL nr.150 din 21 iulie 2025,** privind aprobarea proiectului și a cheltuielilor legate de proiect Proiect: “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”, Prioritatea: 8-O regiune atractivă, Acțiunea 8.1: Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru, care va avea următorul cuprins:

***,,ART. 2.*** *Se aprobă valoarea totală a proiectului “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”, în cuantum de* ***96.278.543,64 lei******(inclusiv TVA).***

***ART. 3.*** *Se aprobă contribuția proprie în proiect a UAT MUNICIPIUL TÂRGU MUREŞ, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de* ***1.448.022,75 lei****, reprezentând cofinanțarea proiectului “Regenerare urbana a zonei centrale si de dezvoltare a unei infrastructuri urbane curate prin reorganizarea fluxului circulatiei auto si pietonalizare”.*

**ART. II.** Restul prevederilor Hotărârii Consiliului Local nr. 150 din 21 iulie 2025, rămân neschimbate și în vigoare.

**ART. III.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică, Administrația Domeniului Public și Direcţia Economică.

**Art. IV.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. V.** Prezenta hotărâre se comunică către Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică și Direcţia Economică.

**Viză de legalitate:**

Secretarul General al Municipiului Târgu Mureş

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**